CELEX: 52018PC0710
Language: mt
Date: 2018-10-24
Title: Proposta għal REGOLAMENT TAL-KUNSILL li jiffissa għall-2019 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut fil-Baħar l-Iswed

IL-KUMMISSJONI EWROPEA
            Brussell, 24.10.2018
            COM(2018) 710 final
            2018/0365(NLE)
            Proposta għal
            REGOLAMENT TAL-KUNSILL
            li jiffissa għall-2019 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut fil-Baħar l-Iswed
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               ·Raġunijiet u għanijiet tal-proposta
            
            
               Ir-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE ifittex jiżgura li r-riżorsi akkwatiċi ħajjin huma sfruttati f’kundizzjonijiet ekonomiċi, ambjentali u soċjali sostenibbli. Għodda importanti f’dan ir-rigward hija l-istabbiliment annwali tal-opportunitajiet tas-sajd. 
            
            
               L-għan ta’ din il-proposta huwa li għall-2019 jiġu ffissati l-opportunitajiet tas-sajd għall-Istati Membri fir-rigward tal-iktar stokkijiet kummerċjalment importanti fil-Baħar l-Iswed. 
            
            
               Għal-laċċa kaħla, il-proposta hija bbażata fuq il-parir xjentifiku għal kwota awtonoma, sabiex jinżamm il-livell attwali tal-mortalità mis-sajd. 
            
            
               Għall-barbun imperjali, il-proposta hija bbażata fuq it-TAC u l-kwoti kif stabbiliti bir-Rakkomandazzjoni tal-Kummissjoni Ġenerali għas-Sajd fil-Mediterran (il-GFCM) (GFCM/41/2017/4) dwar pjan ta’ ġestjoni pluriennali għas-sajd tal-barbun imperjali fis-subżona ġeografika 29 (il-Baħar l-Iswed).
            
            
               ·Kuntest ġenerali
            
            
               ·Il-Komunikazzjoni mill-Kummissjoni lill-Parlament Ewropew u lill-Kunsill dwar is-Sitwazzjoni Attwali tal-Politika Komuni tas-Sajd u l-Konsultazzjoni dwar l-Opportunitajiet tas-Sajd għall-2019 [COM (2018) 452 final tal-11.06.2018], jiddeskrivu l-isfond tal-proposta. 
            
            
               ·Jenħtieġ li l-opportunitajiet tas-sajd jiġu stabbiliti skont l-Artikolu 16(1) (li jirreferi għall-prinċipju tal-istabbiltà relattiva) u skont l-Artikolu 16(4) (li jirreferi għall-għanijiet tal-Politika Komuni tas-Sajd u għar-regoli previsti fil-pjanijiet pluriennali) tar-Regolament (KE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd.
            
            
               L-istokkijiet tal-Baħar l-Iswed huma sfruttati mill-Bulgarija u mir-Rumanija kif ukoll mill-pajjiżi terzi t-Turkija, l-Ukrajna, il-Georgia u l-Federazzjoni Russa(pajjiżi li mhumiex parti mill-UE) . 
            
            
               Madankollu, sal-2017 ma kien hemm l-ebda deċiżjoni dwar il-Qabdiet Totali Permissibbli (TACs) fil-livell reġjonali bejn il-pajjiżi tal-UE u l-pajjiżi terzi. L-Unjoni Ewropea ilha, kull sena mill-2008 ’l hawn, tistabbilixxi kwoti awtonomi għall-barbun imperjali u għal-laċċa kaħla sabiex tgħin fl-iżgurar tal-applikazzjoni tar-regoli tal-PKS. Madankollu, mill-2018 qed tiġi applikata TAC reġjonali għas-sajd tal-barbun imperjali għal sentejn (2018-2019) b’allokazzjoni temporanja ta’ kwoti u trasposta fir-Regolament tal-UE għall-Baħar l-Iswed, f’konformità mar-rakkomandazzjoni GFCM/41/2017/4, adottata fil-41 sessjoni annwali tal-GFCM fl-2017. 
            
            
               Is-sajd li jisfrutta l-laċċa kaħla huwa ta’ importanza soċjoekonomika kbira għall-pajjiżi riparji tal-Baħar l-Iswed. Skont il-ħatt l-art rapportat uffiċjalment fir-rapport għall-2017 tal-Kumitat Xjentifiku, Tekniku u Ekonomiku għas-Sajd (l-STECF) dwar il-Baħar l-Iswed, is-sehem tal-pajjiżi tal-UE fil-Baħar l-Iswed mill-qbid għal-laċċa kaħla fl-2014 kien jirrappreżenta 4,5 % tal-ħatt l-art totali rrappurtat uffiċjalment; fl-2015 kien 3,12 % u fl-2016, 2,93 %. Skont ir-rapport tas-sessjoni annwali tal-GFCM għall-2017, l-istokk tal-laċċa kaħla fil-Baħar l-Iswed huwa sfruttat b’mod sostenibbli. Madankollu, hemm bżonn jinżamm il-livell attwali tal-mortalità mis-sajd, sabiex tiġi żgurata s-sostenibbilità tal-istokk tal-laċċa kaħla fil-Baħar l-Iswed, jiġifieri 11 475 tunnellata.
            
            
               Is-sajd li jisfrutta l-barbun imperjali huwa ta’ importanza soċjoekonomika kbira għall-pajjiżi riparji tal-Baħar l-Iswed. Ir-rakkomandazzjoni GFCM/41/2017/4 stabbiliet TAC reġjonali ta’ 644 tunnellata għall-barbun imperjali għall-2018 u 2019, b’allokazzjoni temporanja ta’ kwoti għall-pajjiżi riparji kollha tal-Baħar l-Iswed. Ir-rakkomandazzjoni fiha klawżola ta’ reviżjoni li tippermetti r-reviżjoni tat-TAC u tal-kwoti għall-2018, jekk il-parir xjentifiku ma jikkonfermax il-kontinwazzjoni tal-evoluzzjoni kostruttiva tal-mortalità mis-sajd. Is-seba’ sessjoni annwali tal-Grupp ta’ Ħidma tal-GFCM dwar il-Baħar l-Iswed, li saret bejn il-11 t-13 ta’ Lulju 2018, ikkonfermat il-kontinwazzjoni tal-evoluzzjoni kostruttiva tal-mortalità mis-sajd tal-istokk tal-barbun imperjali. Fl-2018 u fl-2019 il-kwota allokata għall-UE ġiet iffissata għal 114 tunnellata. It-TAC u l-kwoti għall-barbun imperjali, il-ġestjoni tal-isforz tas-sajd u l-limitu ta’ jiem ta’ sajd għal 180 jum fis-sena u l-perjodu tal-għeluq applikabbli bħalissa ta’ xahrejn, mill-15 ta’ April sal-15 ta’ Ġunju, jenħtieġ li jiġu implimentati f’dan ir-Regolament. 
            
            
               Skont l-Artikolu 2 tar-Regolament tal-Kunsill (KE) Nru 847/96
                  1
               , huwa propost li l-Artikoli 3 u 4 ma japplikawx għall-istokkijiet koperti minn dan ir-Regolament. Madankollu, skont l-Artikolu 15(9) tar-Regolament (UE) Nru 1380/2013 il-flessibbiltà ta’ sena b’sena stipulata fl-istess Artikolu tapplika għall-istokkijiet koperti bl-obbligu ta’ ħatt l-art.
            
            
               ·Dispożizzjonijiet eżistenti fil-qasam tal-proposta
            
            
               L-opportunitajiet ta’ sajd u l-allokazzjoni tagħhom lill-Istati Membri huma rregolati kull sena. L-aħħar att legali ta’ dan it-tip huwa r-Regolament tal-Kunsill (UE) Nru 2017/2360
                  2
                tal-11 ta’ Diċembru 2017 li jistabbilixxi l-opportunitajiet tas-sajd għall-2018 għal ċerti stokkijiet tal-ħut applikabbli fil-Baħar l-Iswed. 
            
            
               Minbarra l-opportunitajiet tas-sajd annwali, jenħtieġ li jissemmew il-miżuri rilevanti li ġejjin għas-sajd tal-Baħar l-Iswed kopert b’din il-proposta. Il-proposta tal-Kummissjoni għat-traspożizzjoni tar-Rakkomandazzjonijiet reċenti tal-GFCM ġiet adottata fit-22.03.2018
                  3
                u attwalment tinsab taħtproċedura koleġiżlattiva fil-Parlament Ewropew u fil-Kunsill. Jenħtieġ li wieħed jinnota wkoll li l-elementi li ġejjin huma marbuta b’mod intrinsiku mal-opportunitajiet annwali tas-sajd u jitqiesu f’din il-proposta: 
            
            
               –Id-daqsijiet minimi ta’ konservazzjoni u d-daqsijiet minimi tax-xbieki fir-rigward tas-sajd tal-barbun imperjali fil-Baħar l-Iswed huma stabbiliti bir-Regolament (UE) Nru 227/2013 tal-Parlament Ewropew u tal-Kunsill tat-13 ta’ Marzu 2013
                  4
                li jemenda r-Regolament tal-Kunsill (KE) Nru 850/98 dwar il-konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta’ organiżmi tal-baħar u r-Regolament tal-Kunsill (KE) Nru 1434/98 li jispeċifika l-kundizzjonijiet li taħthom jistgħu jinħattu l-aringi għal skopijiet industrijali li mhux għall-konsum dirett tal-bniedem.
            
         
         
            
               –Ir-Rakkomandazzjoni GFCM/37/2013/2 li tistabbilixxi sett ta’ standards minimi għas-sajd bl-għeżula tal-qiegħ għall-barbun imperjali u għall-konservazzjoni taċ-ċetaċji fil-Baħar l-Iswed adottata mill-Kummissjoni Ġenerali tas-Sajd għall-Mediterran (il-GFCM) fis-37 sessjoni tagħha (Split, Mejju 2013).
            
            
               –Ir-Rakkomandazzjoni GFCM/39/2015/3 li tistabbilixxi sett ta’ miżuri li jevitaw, jiskoraġġixxu u jeliminaw is-sajd illegali, mhux irrappurtat u mhux irregolat għas-sajd tal-barbun imperjali fil-Baħar l-Iswed adottata mill-Kummissjoni Ġenerali għas-Sajd fil-Mediterran (il-GFCM) fid-39 sessjoni tagħha (Milan, Mejju 2015).
            
            
               –Ir-Rakkomandazzjoni GFCM/41/2017/4 dwar il-pjan ta’ ġestjoni pluriennali ġdid tas-sajd għall-barbun imperjali fil-Baħar l-Iswed (is-subżona ġeografika 29) adottata mill-Kummissjoni Ġenerali għas-Sajd fil-Mediterran (il-GFCM) fil-41 sessjoni tagħha (Budva, Ottubru 2017).
            
            
               –Id-Dikjarazzjoni ta’ Bucharest
                  5
                approvata fil-kuntest ta’ laqgħa ta’ livell għoli organizzata mill-GFCM dwar il-ġestjoni tas-sajd fil-Baħar l-Iswed f’Ottubru 2016. Il-konferenza adottat din id-Dikjarazzjoni, li tenfasizza l-ħtieġa ta’ approċċi komuni u kollaborattivi fost l-Istati riparji biex itejbu s-sostenibbiltà tas-sajd fil-Baħar l-Iswed.  
            
            
               –Id-dikjarazzjoni Ministerjali ta’ Sofija
                  6
                ffirmata fis-7 ta’ Ġunju 2018 fil-kuntest ta’ Konferenza ta’ Livell Għoli dwar is-sajd u l-akkwakultura fil-Baħar l-Iswed, li tikkonkretizza l-impenji tad-Dikjarazzjoni ta’ Bucharest u li tistabbilixxi pjan speċifiku ta’ azzjoni għall-10 snin li ġejjin fil-Baħar l-Iswed għas-sajd sostenibbli.  
            
            
               –L-istrateġija ta’ nofs it-terminu tal-GFCM (għall-2017-2020) lejn is-sostenibbiltà tas-Sajd fil-Mediterran u l-Baħar l-Iswed
                  7
               , li tadotta, fost l-oħrajn, sett ta’ azzjonijiet biex isaħħu l-governanza tas-sajd fil-Baħar l-Iswed f’livell multilaterali.   
            
            
               –Il-Bulgarija u r-Rumanija appoġġaw u pparteċipaw b’mod attiv fl-implimentazzjoni tal-proġett pilota ta’ spezzjoni u kontroll tal-GFCM għas-sajd tal-barbun imperjali stabbilit mir-Rakkomandazzjoni GFCM/41/2017/4. Il-proġett pilota tal-GFCM ġie żviluppat mill-Aġenzija Ewropea għall-Kontroll tas-Sajd, u l-Bulgarija u r-Rumanija kkollaboraw b’mod attiv mal-EFCA billi ppermettew l-operazzjoni konġunta ssir fiż-ŻEE rispettivi tagħhom.
            
            
               –L-implimentazzjoni tal-impenji mogħtija mill-Bulgarija u mir-Rumanija f’Diċembru 2017, fil-kuntest tar-Regolament tal-2018 dwar il-possibbiltajiet tas-sajd biex itejbu l-ġestjoni tagħhom għall-barbun imperjali u għall-mazzola griża fl-2018 permezz tal-implimentazzjoni ta’ sett ta’ miżuri biex jittejjeb il-kontroll, fil-ġlieda kontra s-sajd IUU u biex itejbu l-ġbir tad-data, hija effiċjenti. Kemm il-Bulgarija kif ukoll ir-Rumanija implimentaw serje ta’ azzjonijiet, jiġifieri biex jitnaqqas ir-riskju ta’ qabdiet mhux iddikjarati, billi rreġistraw il-qabdiet kollha tal-barbun imperjali u tal-mazzola griża (anki għal kwantitajiet ta’ inqas minn 50 kg), billi tiżdied ir-rata ta’ spezzjonijiet (fuq il-baħar, fis-suq, fuq l-art uspezzjonijiet konġunti), biex tappoġġja u tkompli ttejjeb il-parir xjentifiku fir-rigward tas-sajd u tad-data bijoloġika dwar l-istokkijiet tal-Baħar l-Iswed.
            
            
               ·Konsistenza ma’ politiki u ma’ għanijiet oħra tal-UE
            
            
               Il-miżuri proposti huma f'konformità mal-għanijiet u mar-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli.
            
            
               2.RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT
            
            
               ·Ġbir u użu ta’ għarfien espert
            
            
               L-organizzazzjonijiet xjentifiċi kkonsultati huma l-Kumitat Xjentifiku, Tekniku u Ekonomiku għas-Sajd (l-STECF) u l-Grupp ta’ Ħidma dwar il-Baħar l-Iswed (il-WGBS) tal-Kummissjoni Ġenerali għas-Sajd fil-Mediterran (il-GFCM).
            
            
               L-Unjoni titlob il-parir xjentifiku tal-STECF   dwar il-qagħda tal-istokkijiet ta’ ħut importanti. L-STECF jagħti l-parir tiegħu billi jsegwi t-termini ta’ referenza li jirċievi mingħand il-Kummissjoni. L-istokkijiet  tal-Baħar l-Iswed li għalihom huma proposti kwoti se jkunu koperti mill-parir  reċenti u preċiż fiż-żmien tad-diskussjoni ta’ din il-proposta fil-Kunsill.
            
            
               L-għan aħħari tal-Unjoni huwa li ġġib u żżomm l-istokkijiet f’livelli li jippermettu li jinkiseb ir-Rendiment Massimu Sostenibbli (MSY). Dan l-għan ġie inkorporat b’mod espliċitu fl-Artikolu 2(2) tar-Regolament bażiku tal-PKS, li  li jiddikjara li dan l-objettiv “għandu jintlaħaq sal-2015, fejn possibbli, u […] sa mhux iktar tard mill-2020 għall-istokkijiet kollha”. Dan jirrifletti l-impenn li ħadet l-Unjoni fir-rigward tal-konklużjonijiet tas-Summit Dinji tal-2002 dwar l-Iżvilupp Sostenibbli li sar f’Johannesburg u l-Pjan ta’ Implimentazzjoni marbut miegħu. 
            
            
               ·Konsultazzjoni mal-partijiet interessati
            
            
               Il-partijiet interessati ġew ikkonsultati permezz tal-Komunikazzjoni tal-Kummissjoni lill-Parlament Ewropew u lill-Kunsill dwar is-sitwazzjoni attwali tal-Politika Komuni tas-Sajd u dwar konsultazzjoni b’rabta mal-opportunitajiet tas-sajd għall-2019 
                   [COM (2018) 452 final  tal-11.06.2018]. L-STECF ipprovdiet il-bażi xjentifika għall-proposta. . Ir-rapporti kollha tal-STECF huma disponibbli fuq is-sit web tad-DĠ MARE.
            
            
               ·Valutazzjoni tal-impatt
            
            
               Fil-livell tal-UE, ir-riskju ta’ impatt negattiv fuq l-irkupru tal-popolazzjoni tal-istokk tal-barbun imperjali huwa llimitat  b’miżuri addizzjonali ta’ reġistrazzjoni, ta’ kontroll u ta’ monitoraġġ  introdotti u implimentati mir-Rumanija u mill-Bulgarija biex jikkonformaw mal-impenji tagħhom mogħtija minn dawn l-Istati Membri fil-kuntest tal-adozzjoni tar-Regolament li jistabbilixxi l-opportunitajiet tas-sajd għall-2018 għal ċerti stokkijiet ta’ ħut fil-Baħar l-Iswed. 
            
            
               Fil-livell multilaterali, ir-riskju ta’ impatt negattiv fuq l-irkupru tal-popolazzjoni tal-istokk huwa limitat minn għadd ta’ azzjonijiet ġodda: 1) id-Dikjarazzjoni Ministerjali ta’ Sofija ffirmata fis-7 ta’ Ġunju li tikkonferma l-impenn tal-pajjiżi riparji tal-Baħar l-Iswed li jaġixxu kollettivament fuq il-bażi ta’ pjan ta’ azzjoni konkret għas-sostenibbiltà tas-sajd fil-Baħar l-Iswed, 2) l-adozzjoni waqt il-41 laqgħa annwali tal-GFCM u sussegwentement l-implimentazzjoni tal-Pjan ta’ Azzjoni Reġjonali tal-GFCM biex jiġi miġġieled is-sajd IUU, 3) l-implimentazzjoni f’livell multilaterali tal-proġett tal-GFCM BlackSea4Fish ibbażat fuq koperazzjoni reġjonali fid-data, stħarriġ u valutazzjonijiet xjentifiċi, 4) l-adozzjoni waqt il-41 laqgħa annwali tal-GFCM u sussegwentement l-implimentazzjoni tal- pjan ta’ ġestjoni pluriennali għas-sajd tal-barbun imperjali fil-Baħar l-Iswed (GSA 29). Il-pjan stabbilixxa Qabda Totali Permissibbli (TAC) multilaterali u l-allokazzjoni temporanja tagħha għall-pajjiżi riparji tal-Baħar l-Iswed għall-2018 u l-2019. Element sostanzjali mill-pjan ta’ ġestjoni plurienniali huwa l-implimentazzjoni ta’ proġett pilota konġunt ta’ spezzjoni u ta’ kontroll fuq il-baħar. Il-klawżola ta’ reviżjoni mdaħħla fil-pjan tippermetti r-reviżjoni tat-TAC u tal-kwoti, jekk il-parir xjentifiku ma jikkonfermax il-kontinwazzjoni tal-evoluzzjoni kostruttiva tal-mortalità mis-sajd. Barra minn hekk il-pjan jipprevedi skema ta’ allokazzjoni permanenti tat-TAC u programm ta’ spezzjoni permanenti sal-2020. Dan il-pjan jikkontribwixxi biex l-attività ta’ sajd IUU tiġi miġġielda b’mod effiċjenti u għall-ġestjoni xierqa tal-istokk tal-barbun imperjali f’livell reġjonali. 
            
         
         
            
               Il-proposta ma tirriflettix biss tħassib għal żmien qasir iżda hija wkoll parti minn approċċ aktar fit-tul li matulu l-livell tas-sajd jiġi adattat gradwalment għal livelli ta’ sostenibbiltà fit-tul.
            
            
               Għaldaqstant, l-approċċ meħud fil-proposta jista’ jwassal għal tnaqqis fl-isforz tas-sajd fi żmien medju, iżda li fit-tul jista’ jwassal għal kwoti stabbli jew li jiżdiedu. Il-konsegwenzi  fit-tul li huma mistennija minn dan l-approċċ  huma tnaqqis tal-impatt fuq l-ambjent minħabba l-adattament tal-isforz tas-sajd u opportunitajiet tas-sajd. Is-sostenibbiltà tal-attivitajiet tas-sajd se tiżdied fit-terminu twil.
            
            
               3.ELEMENTI ĠURIDIĊI TAL-PROPOSTA
            
            
               ·Sommarju tal-azzjoni proposta
            
            
               Il-proposta tistabbilixxi l-limiti tal-qbid applikabbli għas-sajd tal-UE fil-Baħar l-Iswed sabiex jintlaħaq l-objettiv tal-Politika Komuni tas-Sajd li jiġi żgurat sajd f’livelli li huma bijoloġikament, ekonomikament u soċjalment sostenibbli.
            
            
               ·Bażi ġuridika
            
            
               Il-bażi ġuridika ta’ din il-proposta hija l-Artikolu 43(3) tat-Trattat dwar il-Funzjonament tal-Unjoni Ewropea.
            
            
               L-obbligi tal-Unjoni għall-isfruttar sostenibbli tar-riżorsi akkwatiċi ħajjin jirriżultaw mill-obbligi stipulati fl-Artikolu 2 tar-Regolament bażiku dwar il-PKS.
            
            
               ·Prinċipju tas-sussidjarjetà
            
            
               Il-proposta taqa’ taħt il-kompetenza esklussiva tal-Unjoni kif imsemmi fl-Artikolu 3(1)(d) tat-Trattat dwar il-Funzjonament tal-Unjoni Ewropea. Għalhekk il-prinċipju tas-sussidjarjetà ma japplikax.
            
            
               ·Prinċipju tal-proporzjonalità
            
            
               Il-proposta tikkonforma mal-prinċipju tal-proporzjonalità għar-raġuni li ġejja.
            
            
               Il-Politika Komuni tas-Sajd hija politika komuni. Skont l-Artikolu 43(3) tat-TFUE, hija r-responsabbiltà tal-Kunsill li jadotta l-miżuri dwar l-iffissar u l-allokazzjoni tal-opportunitajiet tas-sajd.
            
            
               Ir-Regolament  tal-Kunsill propost jalloka l-opportunitajiet tas-sajd lill-Istati Membri. B’kont meħud tal-Artikolu 16(6) u (7) u tal-Artikolu 17 tar-Regolament (UE) Nru 1380/2013, kull Stat Membru huwa liberu li jalloka dawn l-opportunitajiet lil bastimenti li jtajru l-bandiera tiegħu skont kif jidhirlu xieraq. Għalhekk, l-Istati Membri għandhom spazju kemm iridu biex jimmanuvraw fuq deċiżjonijiet relatati mal-mudelli soċjali u ekonomiċi li jużaw biex jisfruttaw l-opportunitajiet tas-sajd allokati lilhom.
            
            
               Il-proposta ma għandha l-ebda implikazzjoni finanzjarja ġdida għall-Istati Membri. Dan ir-Regolament huwa adottat mill-Kunsill kull sena, u l-mezzi pubbliċi u privati għall-implimentazzjoni tiegħu diġà jinsabu fis-seħħ.
            
            
            
               ·Għażla tal-istrumenti
            
            
               L-istrument propost: Regolament.
            
            
               Din hija proposta għall-ġestjoni tas-sajd abbażi tal-Artikolu 43(3) tat-TFUE u skont l-Artikolu 16 tar-Regolament (UE) Nru 1380/2013.
            
            
               4.IMPLIKAZZJONI BAĠITARJA
            
         
         
            
               Il-proposta ma għandhiex implikazzjonijiet għall-baġit tal-Unjoni.
            
            
               2018/0365 (NLE)
            
            
               Proposta għal
            
            
               REGOLAMENT TAL-KUNSILL
            
            
               li jiffissa għall-2019 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut fil-Baħar l-Iswed
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)L-Artikolu 43(3) tat-Trattat jistipula li l-Kunsill, fuq proposta tal-Kummissjoni, irid jadotta miżuri dwar l-iffissar u l-allokazzjoni tal-opportunitajiet tas-sajd.
            
            
               (2)Ir-Regolament(UE) Nru 1380/2013 tal-Parlament Ewropew u tal-Kunsill
                  8
                jeżiġi li jiġu adottati miżuri ta’ konservazzjoni filwaqt li jitqiesu l-pariri xjentifiċi, tekniċi u ekonomiċi disponibbli, inklużi, fejn rilevanti, rapporti mfassla mill-Kumitat Xjentifiku, Tekniku u Ekonomiku għas-Sajd (l-STECF).
            
            
               (3)Il-Kunsill għandu d-dmir li jadotta miżuri dwar l-iffissar u l-allokazzjoni tal-opportunitajiet tas-sajd skont is-sajd jew il-grupp tas-sajd fil-Baħar l-Iswed, inklużi ċerti kundizzjonijiet li huma funzjonalment marbuta magħhom, kif xieraq. L-Artikolu 16(4) tar-Regolament (UE) Nru 1380/2013, jistipula li jiġu stabbiliti opportunitajiet tas-sajd skont l-għanijiet tal-Politika Komuni tas-Sajd (il-PKS) stabbiliti fl-Artikolu 2(2) ta’ dak ir-Regolament. L-Artikolu 16(1) tar-Regolament (UE) Nru 1380/2013, jistipula li l-opportunitajiet tas-sajd jiġu allokati lill-Istati Membri b’tali mod li  jiżguraw stabbiltà relattiva tal-attivitajiet tas-sajd ta’ kull Stat Membru għal kull stokk ta’ ħut jew sajd. 
            
            
               (4)Fil-41 Laqgħa Annwali tagħha fl-2017, il-Kummissjoni Ġenerali għas-Sajd fil-Mediterran (il-GFCM) adottat ir-Rakkomandazzjoni GFCM/40/2017/4 dwar pjan ta’ ġestjoni pluriennali għas-sajd tal-barbun imperjali fis-subżona ġeografika 29 (il-Baħar l-Iswed). Ir-rakkomandazzjoni tistabbilixxi l-Qabda Totali Permissibbli (it-TAC) għall-barbun imperjali għal sentejn (2018-2019) b’allokazzjoni temporanja ta’ kwoti. Jenħtieġ li dik il-miżura tiġi implimentata fil-liġi tal-Unjoni. 
            
            
               (5)Jenħtieġ li l-opportunitajiet tas-sajd jiġu stabbiliti abbażi tal-parir xjentifiku disponibbli, b’kunsiderazzjoni ta’ aspetti bijoloġiċi u soċjoekonomiċi filwaqt li jkun żgurat trattament ġust bejn is-setturi tas-sajd, kif ukoll fid-dawl tal-opinjonijiet espressi fil-konsultazzjoni mal-partijiet ikkonċernati.
            
            
               (6)      Skont il-parir xjentifiku disponibbli tal-STECF, huwa meħtieġ li jinżamm il-livell attwali tal-mortalità mis-sajd, sabiex tiġi żgurata s-sostenibbilità tal-istokk tal-laċċa kaħla fil-Baħar l-Iswed. 
            
            
                (7)L-użu tal-opportunitajiet tas-sajd kif stabbiliti f’dan ir-Regolament huwa soġġett għar-Regolament tal-Kunsill (KE) Nru 1224/2009
                  9
                u b’mod partikolari għall-Artikoli 33 u 34 tiegħu, fir-rigward tar-reġistrazzjoni tal-qabdiet u tan-notifika tad-data dwar l-eżawriment tal-opportunitajiet tas-sajd. Għalhekk, jenħtieġ li jiġu speċifikati l-kodiċijiet li jridu jintużaw mill-Istati Membri meta jibagħtu d-data lill-Kummissjoni dwar il-ħatt l-art tal-istokkijiet li huma soġġetti għal dan ir-Regolament.
            
            
               (8)Skont l-Artikolu 2 tar-Regolament tal-Kunsill (KE) Nru 847/96
                  10
               , iridu jiġu identifikati l-istokkijiet li huma soġġetti għall-miżuri varji msemmija fih.
            
            
               (9)Fir-rigward tal-istokk tal-barbun imperjali, jenħtieġ li jittieħdu aktar miżuri ta’ konservazzjoni. Iż-żamma tal-perjodu tal-għeluq ta’ xahrejn, mill-15 ta’ April sal-15 ta’ Ġunju, applikabbli bħalissa ,  tkompli tipprovdi protezzjoni għall-istokk matul l-istaġun riproduttiv tal-barbun imperjali. Il-ġestjoni tal-isforz tas-sajd u l-limitu ta’ jiem ta’ sajd għal 180 jum fis-sena, iħallu impatt ta’ konservazzjoni pożittiv fuq l-istokk tal-barbun imperjali.  
            
            
                 (10)Sabiex tkun evitata l-interruzzjoni tal-attivitajiet tas-sajd u sabiex jiġi żgurat l-għajxien tas-sajjieda tal-Unjoni, huwa importanti li fl-1 ta’ Jannar 2019 jinfetħu t-tipi tas-sajd inkwistjoni fil-Baħar l-Iswed. Għal raġunijiet ta’ urġenza, jenħtieġ li dan ir-Regolament jidħol fis-seħħ immedjatament wara l-pubblikazzjoni tiegħu.
            
            
               (11)Jenħtieġ li l-opportunitajiet tas-sajd jintużaw f’konformità sħiħa mal-liġi applikabbli tal-Unjoni.
            
         
         
            
               ADOTTA DAN IR-REGOLAMENT:
            
            
               KAPITOLU I
                  Suġġett, kamp ta’ applikazzjoni u definizzjonijiet
            
            
               Artikolu 1
               Suġġett
            
            
               Dan ir-Regolament jistabbilixxi għall-2019 l-opportunitajiet tas-sajd disponibbli għall-bastimenti tas-sajd tal-Unjoni li jtajru l-bandiera tal-Bulgarija u tar-Rumanija għall-istokkijiet li ġejjin:
            
            
               (a) Laċċa Kaħla (Sprattus sprattus) fil-Baħar l-Iswed
            
            
               (b) Barbun Imperjali (Psetta maxima) fil-Baħar l-Iswed;
            
            
               Artikolu 2
               Kamp ta’ applikazzjoni
            
            
               Dan ir-Regolament għandu japplika għall-bastimenti tas-sajd tal-Unjoni li jtajru l-bandiera tal-Bulgarija jew tar-Rumanija u joperaw fil-Baħar l-Iswed.
            
            
               Artikolu 3
               Definizzjonijiet
            
            
               Għall-finijiet ta’ dan ir-Regolament, għandhom japplikaw id-definizzjonijiet li ġejjin:
            
            
               (a)“GFCM” tfisser il-Kummissjoni Ġenerali għas-Sajd fil-Mediterran;
            
            
               (b)“Il-Baħar l-Iswed” tfisser is-subżona ġeografika 29 kif iddefinita fl-Anness I tar-Regolament (UE) Nru 1343/2011 tal-Parlament Ewropew u tal-Kunsill
                  11
               ;
            
            
               (c)“Bastiment tas-sajd” tfisser kull bastiment mgħammar għall-isfruttament kummerċjali tar-riżorsi bijoloġiċi tal-baħar;
            
            
               (d)“Bastiment tas-sajd tal-Unjoni” tfisser bastiment tas-sajd li jtajjar il-bandiera ta’ Stat Membru u rreġistrat fl-Unjoni; 
            
            
               (e)“Stokk” tfisser riżorsa bijoloġika tal-baħar li tinsab f’żona ta’ ġestjoni partikolari;
            
            
               (f)“Qabda Totali Permissibbli” (TAC) tfisser il-kwantità ta’ kull stokk li tista’ tinqabad fuq perjodu ta’ sena; 
            
            
               (g)  “Kwota Awtonoma tal-Unjoni” tfisser limitu tal-qabdiet allokat b’mod awtonomu lil bastimenti tas-sajd tal-Unjoni fin-nuqqas ta’ qbil dwar TAC; 
            
            
               (h)“Kwota analitika” tfisser il-kwota awtonoma tal-Unjoni li għaliha tkun disponibbli valutazzjoni analitika.
            
            
               (i) “valutazzjoni analitika” tfisser evalwazzjoni kwantitattiva tax-xejriet fi stokk partikolari, abbażi ta’ data dwar il-bijoloġija u l-isfruttament tal-istokk, li l-analiżi xjentifika tkun indikat li hija data ta’ kwalità biżżejjed biex abbażi tagħha jingħata parir xjentifiku dwar l-għażliet għall-qabdiet futuri;
            
            
               KAPITOLU II
                  Opportunitajiet tas-sajd 
            
         
         
            
               Artikolu 4
               Allokazzjoni tal-opportunitajiet tas-sajd
            
            
               1. Il-kwota awtonoma tal-Unjoni għal-laċċa kaħla, l-allokazzjoni ta’ tali kwota fost l-Istati Membri, u l-kundizzjonijiet funzjonalment marbuta magħhom, fejn xieraq, huma stabbiliti fl-Anness. 
            
            
               2. It-TAC għall-barbun imperjali, applikabbli fl-ilmijiet tal-Unjoni u għall-bastimenti tas-sajd tal-Unjoni u l-allokazzjoni ta’ tali TAC fost l-Istati Membri u l-kundizzjonijiet funzjonalment marbuta magħhom, fejn xieraq, huma stabbiliti fl-Anness.  
            
            
            
               Artikolu 5
               Dispożizzjonijiet speċjali dwar l-allokazzjonijiet
            
            
               L-allokazzjoni tal-opportunitajiet tas-sajd fost l-Istati Membri kif stabbilit f’dan ir-Regolament għandha tkun mingħajr preġudizzju għalli ġej:
            
            
               (a)għall-iskambji li jsiru skont l-Artikolu 16(8) tar-Regolament (UE) Nru 1380/2013;
            
            
               (b)tnaqqis u riallokazzjonijiet magħmula skont l-Artikolu 37 tar-Regolament (KE) Nru 1224/2009;
            
            
               (c)tnaqqis magħmul skont l-Artikoli 105 u 107 tar-Regolament (KE) Nru 1224/2009.
            
            
            
            
               Artikolu 6
            
            
               Ġestjoni tal-isforz tas-sajd għall-barbun imperjali
            
            
            
               Il-bastimenti tas-sajd tal-Unjoni li huma awtorizzati għas-sajd tal-barbun imperjali fil-Baħar l-Iswed, irrispettivament mit-tul tal-bastimenti, ma għandhomx jaqbżu l-180 jum ta’ sajd fis-sena.
            
            
            
            
               KAPITOLU III
                  Dispożizzjonijiet finali
            
            
               Artikolu 7
               Trażmissjoni tad-data
            
            
               Meta, skont l-Artikoli 33 u 34 tar-Regolament (KE) Nru 1224/2009, l-Istati Membri jibagħtu data lill-Kummissjoni relatata mal-ħatt l-art ta’ kwantitajiet ta’ stokkijiet maqbuda, huma għandhom jużaw il-kodiċijiet tal-istokkijiet stabbiliti fl-Anness ta’ dan ir-Regolament.
            
         
         
            
            
               Artikolu 8
               Dħul fis-seħħ
            
            
               Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Huwa għandu jibda japplika mill-1 ta’ Jannar 2019.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Ir-Regolament tal-Kunsill (KE) Nru 847/96 tas-6 ta’ Mejju 1996 li jintroduċi kondizzjonijiet addizzjonali għal tmexxija minn sena għal sena tat-TAC u l-kwoti (ĠU L 115, 9.5.1996, p. 3).
               
               
                  
                     (2)
                  
                        ĠU L 337, 19.12.2017, p.1
               
               
                  
                     (3)
                  
                        COM(2018) 143 final tat-22 ta’ Marzu 2018 
               
               
                  
                     (4)
                  
                        ĠU L 78, 20.3.2013, p.1
               
               
                  
                     (5)
                  
                        Ara kif meħud minn http://www.fao.org/gfcm/meetings/blackseaconference2016/en/
               
               
                  
                     (6)
                  
                        Ara kif meħud minn https://ec.europa.eu/fisheries/black-sea-countries-pledge-promote-sustainable-fisheries-and-aquaculture_mt
               
               
                  
                     (7)
                  
                        Ara kif meħud minn: http://www.fao.org/gfcm/reports/statutory-meetings/detail/en/c/454522/
               
               
                  
                     (8)
                  
                        Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
               
               
                  
                     (9)
                  
                        Ir-Regolament tal-Kunsill (KE) Nru 1224/2009 tal-20 ta’Novembru 2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343 22.12.2009, p. 1).
               
               
                  
                     (10)
                  
                        Ir-Regolament tal-Kunsill (KE) Nru 847/96 tas-6 ta’ Mejju 1996 li jintroduċi kundizzjonijiet addizzjonali għal tmexxija minn sena għal sena tat-TAC u l-kwoti (ĠU L 115, 9.5.1996, p. 3).
               
               
                  
                     (11)
                  
                        Ir-Regolament (UE) Nru 1343/2011 tal-Parlament Ewropew u tal-Kunsill tat-13 ta’ Diċembru 2011 dwar ċerti dispożizzjonijiet għas-sajd fiż-żona tal-Ftehim tal-GFCM (il-Kummissjoni Ġenerali tas-Sajd għall-Baħar Mediterran) u li jemenda r-Regolament tal-Kunsill (KE) Nru 1967/2006 dwar miżuri ta’ ġestjoni għall-isfruttament sostenibbli ta’ riżorsi tas-sajd fil-Baħar Mediterran (ĠU L 347, 30.12.2011, p. 44).
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 24.10.2018
            COM(2018) 710 final
            ANNESS
            ta’
            PROPOSTA GĦAL REGOLAMENT TAL-KUNSILL
            li jiffissa għall-2019 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut fil-Baħar l-Iswed
            
               
         
         
            
               ANNESS 
            
            
            
               It-tabelli f’dan l-Anness jistipulaw it-TACs u l-kwoti f’tunnellati ta’ piż ħaj u, meta xieraq, il-kundizzjonijiet funzjonalment marbuta magħhom.
            
            
            
                     
                        Speċijiet:
                     
                  
                  
                     
                        Laċċa kaħla
                     
                  
                  
                     
                  
                  
                     
                        Żona:
                     
                  
                  
                     
                        L-ilmijiet tal-Unjoni fil-Baħar l-Iswed
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        (SPR/F3742C)
                     
                  
               
                     
                        Il-Bulgarija
                     
                  
                  
                     
                  
                  
                     
                        8 032,50 
                     
                  
                  
                     
                        Kwota analitika
                     
                     
                        Ma għandux japplika l-Artikolu 3 tar-Regolament (KE) Nru 847/96.
                     
                     
                        Ma għandux japplika l-Artikolu 4 tar-Regolament (KE) Nru 847/96.
                     
                     
                  
               
                     
                        Ir-Rumanija
                     
                  
                  
                     
                  
                  
                     
                        3 442,50
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        L-Unjoni
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        It-TAC
                     
                  
                  
                     
                        Mhux rilevanti / Mhux miftiehma  
                     
                  
                  
                     
                  
                  
                     
                  
               
            
            
                     
                        Speċijiet:
                     
                  
                  
                     
                        Barbun imperjali
                     
                  
                  
                     
                        Żona:
                     
                  
                  
                     
                        L-ilmijiet tal-Unjoni fil-Baħar l-Iswed
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Il-Bulgarija
                     
                  
                  
                     
                        57
                     
                  
                  
                     
                  
                  
                     
                        TAC analitika 
                     
                     
                        Ma għandux japplika l-Artikolu 3 tar-Regolament (KE) Nru 847/96.
                     
                     
                        Ma għandux japplika l-Artikolu 4 tar-Regolament (KE) Nru 847/96.
                     
                     
                  
               
                     
                        Ir-Rumanija
                     
                  
                  
                     
                        57 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        L-Unjoni
                     
                  
                  
                     
                        114
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     644 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              L-ebda attività tas-sajd inkluż it-trażbord, it-teħid abbord, il-ħatt l-art u l-ewwel bejgħ mhi permessa mill-15 ta’ April sal-15 ta’ Ġunju 2019.